Hvem er Jacob El-Ali?

31-årige Jacob El-Ali er født i Libanon, men har dansk statsborgerskab.

Ifølge Politiets Efterretningsretningstjeneste rejste han ud af Danmark i 2013, og de mener, at han var i den syriske by Raqqa i 2014 hos Islamisk Stat.

Dansk politi har sigtet ham for terrorisme ved at have tilsluttet sig Islamisk Stat. Han er desuden sigtet for at billige terror ved at optræde på et billede med afhuggede hoveder. Jacob El-Ali har været fængslet in absentia i Danmark siden 2014.

I et interview med Radio24syv har han fortalt, at han gerne vil hjem til Danmark og retsforfølges. Han har dog ikke længere sit danske pas, og derfor kan han ikke rejse hjem.

Både El-Ali og hans advokat, Mette Grith Stage, mener ikke, at de danske myndigheder har gjort nok for at få ham hjem.